WHA วางศิลาฤกษ์เปิดโครงการใหม่ย่าน “เทพารักษ์”
WHA จัดพิธีวางศิลาฤกษ์ เปิดโครงการ ดับบลิวเอชเอ เมกกะ โลจิสติกส์ เซ็นเตอร์ เทพารักษ์ กม.21 คลังสินค้าขน
WHA จัดพิธีวางศิลาฤกษ์ เปิดโครงการ ดับบลิวเอชเอ เมกกะ โลจิสติกส์ เซ็นเตอร์ เทพารักษ์ กม.21 คลังสินค้าขน
4 ก.พ. 2565

นางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA พร้อมด้วยผู้บริหารของดับบลิวเอชเอ กรุ๊ป อาทิ มร. เดวิด นาร์โดน ประธานเจ้าหน้าที่บริหาร ธุรกิจนิคมอุตสาหกรรมและการลงทุนต่างประเทศ นายวิวัฒน์ จิรัฐติกาลสกุล ประธานเจ้าหน้าที่ฝ่ายปฏิบัติการ ธุรกิจนิคมอุตสาหกรรมและการลงทุนต่างประเทศ บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) และ นายปจงวิช พงษ์ศิวาภัย ประธานเจ้าหน้าที่ฝ่ายปฏิบัติการ บริษัท ดับบลิวเอชเอ คอร์ปอเรชั่น จำกัด (มหาชน) ร่วมเป็นสักขีพยานในพิธีวางศิลาฤกษ์ เปิดโครงการ ดับบลิวเอชเอ เมกกะ โลจิสติกส์ เซ็นเตอร์ เทพารักษ์ กม.21 คลังสินค้า
สำหรับโครงการดับบลิวเอชเอ เมกกะ โลจิสติกส์ เซ็นเตอร์ เทพารักษ์ กม.21มีพื้นที่อาคารรวม 400,000 ตารางเมตร บนที่ดิน 400 ไร่ ประกอบด้วยคลังสินค้าสำเร็จรูป และแบบ Built-to-Suit พื้นที่ตั้งแต่ 5,000 ถึง 100,000 ตารางเมตร เพื่อรองรับกลุ่มลูกค้าที่หลากหลาย ไม่ว่าจะเป็นธุรกิจอีคอมเมิร์ซ ผู้ผลิตสินค้า โชว์รูม หรือศูนย์ฝึกอบรม และด้วยทำเลเชิงยุทธศาสตร์ของโครงการ ดับบลิวเอชเอ เมกกะ  โลจิสติกส์ เซ็นเตอร์ เทพารักษ์ กม.21 ยังเอื้อต่อการเดินทางไปกลับระหว่างโครงการฯ กับถนนสายหลัก ท่าอากาศยานสุวรรณภูมิ ท่าเรือแหลมฉบัง และจุดหมายปลายทางสำคัญอื่นๆ อีกได้อย่างสะดวกสบาย